
      ÉLETÉBEN VÉGZETT TEVÉKENYSÉGÉRŐL
Kiskőrös város Önkormányzata a kulturális javak védelméről és a muzeális intézmények, a nyilvános könyvtári ellátásról szóló 1997. évi CXL. Törvény 79.§ bekezdése értelmében a Kiskőrösi Önkormányzat a helyi közművelődési feladatok meghatározásáról és ellátásáról szóló a 11/2000.(IV.20)Önk. rendelettel módosított 4/1999.(IV. l) Önk. rendeletben meghatározott közművelődési feladatok elvégzésére Kunság - Média Nonprofit Kft-ét bízta meg, amely cég kötelezettséget vállalt arra, hogy a közművelődési tevékenységek szakszerű, színvonalas és folyamatos ellátását biztosítja.

2000. július 1-je óta végzi a Kunság –Média Nonprofit Kft. Közművelődési Megállapodás keretén belül a feladatellátást. 2008-ban a Képviselő-testület közbeszerzési eljárást hirdetett a közművelődési feladatok ellátására, amelyet Kunság - Média Nonprofit Kft megpályázott és a 2008. június 18-ai testületi ülésén a Képviselő-testület a 69/2008.sz. határozata értelmében a közbeszerzési eljárás nyertesének a Kunság - Média Nonprofit  Kft-ét nyilvánította, mely szerint új Közművelődési Megállapodást kötött Kiskőrös Város Önkormányzata a Kunság - Média Nonprofit Kft – vel. 

A közművelődés szakmai megújulásának szükségessége

A 21. század elejétől szükségessé vált mindannyiunk számára, hogy az állandóan változó társadalmi tendenciák hatásaira átalakult új kulturális és művelődési szokásokhoz alkalmazkodni kell. 2004-ben a Nemzeti Fejlesztési Tervben benne voltak azok a feladatok, amelyek megoldására egy fölvázolt új művelődési stratégia megvalósítása esetén jön létre Magyarországon adekvát, kompatibilis tevékenység- és szervezet rendszer (ez a közösségszervezés). A NFT-ben megfogalmazottak arra irányultak, hogy merre haladjon a hazai közművelődés intézményrendszeréhez kötődő – népművelői, kultúra terjesztői, művelődési menedzseri, közösségfejlesztői – szakmaiságunk tartalma.

Eltelt közel egy évtized és a változásra ismét szükség van és ebben a saját szerepünk megújítása elengedhetetlen.

A mai helyzetben új funkciókat, prioritásokat szükséges a közösségi művelődésnek megfogalmazni.

A társadalom legfőbb problémáiban, legégetőbb ügyeiben kell a kultúrának, a közösségi művelődésnek helyet keresnie, találnia, s ezzel válhat megkerülhetetlenül fontos szereplővé a mi szakmai munkánk is. A mai gazdasági – társadalmi krízis csak a kultúra jelentős szerep vállalásával, eszközeivel gyógyítható. Napjainkban kikerülhetetlen hogy a mindennapi kultúra kiemelt prioritást kapjon ebben a szaktevékenységben is. Ezek nem egy-egy alternatívaként, egyedi színfoltként kell hogy megjelenjenek a praxisban, hanem a szemlélet és gondolkodásmód jelentős megváltozásának kell bekövetkeznie.

Nagyon fontos, hogy a művelődési szakemberek, önkormányzatok, civil szereplők vegyék kezükbe a saját sorsukat.

Szükségesek saját programok, alternatívák, mert csak helyi szoros összefogással leszünk képesek a változtatásra.

A magyar kulturális kormányzat olyan személyiség-, közösség- és társadalomfejlesztő programnak tekinti a közművelődést, amely a polgárok aktív közösségi művelődésén alapul. Kultúránkat jórészt a közművelődés rendszerében tanuljuk meg és az alkotó tevékenység jelentős része is ide kötődik. Nagy az állam felelőssége hiszen a közfeladatok ellátása miatt az állam kötelessége a társadalom életét biztosító nagy ellátórendszerek működtetése. Minthogy a kultúra minden nagy rendszer működésére hat, a közművelődés működési feltételeinek tervszerű biztosítása jelentős részben állami feladat.

A magyar közművelődés legnagyobb közhasznú feladatot végző országos intézményhálózatát a közművelődési intézmények alkotják. A polgári kormány az alaptörvényben rögzített művelődéshez való jog érvényesítése érdekében kulturális programjában elkötelezte magát ezeknek az intézményeknek a védelme egy sokszínű, strukturált közművelődési intézményrendszer fenntartása, állami támogatásuk garantálása mellett. A közművelődés közösségei éltetik és erősítik a helyi társadalmakat, ezzel a nemzet egészét is. Változatos tartalmat és formát adva az emberi összetartozásnak. Számukra a közművelődési intézmények, közösségi színterek, a sokféle néven nevezett művelődési házak adnak otthont és biztosítanak alkotó feltételeket. A művelődési házak jelentős részének az elmúlt évtizedekben mind tartalmi munkáját, mind szervezetét sikerült rugalmasan megújítania. A magyar közművelődés intézményei ma már az ideológiai- és programközpontúság helyett a közösségépítő személyiség-fejlesztést állítják tevékenységük középpontjába. A kulturális intézmények között a legszélesebb körben ők biztosítják a kulturális javakhoz való hozzáférést és a kulturális esélyegyenlőséget. Az intézmények alapfeladatai közösségek befogadása, felkarolása, különösen azok a csoportok, rétegek és korosztályok részére, amelyeknek a kulturális repertoárja valamilyen okból hiányos, szegényes, és a művelődési aktivitásukban átmenetileg vagy tartósan akadályoztatva vannak.

A felnőttképzés a közneveléssel együtt meghatározza a művelődés helyzetét az országban.

A közösségi művelődés a magyar közművelődés megújulásának alapja. Nem a központi kultúrpolitika hanem a helyi közösségi kezdeményezések kell hogy meghatározzák a művelődés komplex folyamatát, rendszerét.

A kulturális vidékfejlesztés fő feladata a területi adottságokból adódó esélyhátrányok mérséklése, a helyi életminőség javítása.

A nemzeti digitális kultúra rendszerének és tartalmának létrehozásával új lehetőségek nyíltak meg a közművelődés fejlesztése számára, ami kiszélesíti a közművelődési rendszer számára korábban rendelkezésre álló lehetőségeket, a számítástechnika és informatika eszközeivel költség-hatékony és igen sok embert elérő szakterület fejlesztésekre nyílik lehetőség.

A hagyományápolás és a magyar nyelv ügye kulturális örökségünk megőrzésének feltétele, a magyar közművelődés tartalmainak hordozója. A hagyományőrzés területén is megnőtt a szerepe a szabadidős, önkéntes, közösségformáló tevékenységnek, a közösség részvétele és állandóan újrateremtődő érdeklődése teszi lehetővé a hagyományos kultúra fennmaradását, értékeinek megőrzését, minél szélesebb körű megismerését és elsajátítását, az örökség továbbadását. A hagyomány és a közösség egymástól elválaszthatatlan fogalom de a változás az hogy míg régen a közösségek teremtettek hagyományt, ma a hagyomány teremt közösségeket. A jövőben fontos feladatnak látszik a hálózatépítés, a szakmai civil szerveződések területi rendszerbe való szervezése és az hogy a közművelődés alapintézményei között olyan kapcsolati háló információs rendszer alakuljon ki ami segíti, koordinálja a szakmai és a működési tevékenységet.

A köz kulturális kínálatról általában

Az 1997.évi CXL. Törvény bevezetésével és egyéb jelentős társadalmi változások hatására, a közművelődési feladatellátás többszereplőssé alakult. A civilek, az egyházak, a kulturális területen egyre meghatározóbbá váló önkormányzatok, az iskolák, a könyvtárak, a múzeumok, a tájházak, sőt gazdasági egységek is végeznek közművelődési tevékenységet (ahogy magánemberek, vagy csoportok, baráti közösségek is). Ha egy település közművelődési kínálatát akarjuk megismerni, bemutatni a felsoroltakat mind figyelembe kell venni, és akkor tekinthetjük sikeresnek a közművelődési tevékenységet

· ha van értékközvetítő nevelés, mindenki kultúrája, szubkultúrája is

· ha a helyi társadalmi problémákra reagálva a rokonszakmákkal (szociális munkások, egészségügyiek, különböző tanácsadók, falugazdászok, pedagógusok, óvónők, védőnők stb.) együttműködve keressük a helyi társadalom minél nagyobb része számára a jól-lét nevelését.

A mi intézményünkben az utóbbi két évben az a tendencia rendkívüli módon felerősödött, egyre gyakrabban dogozunk össze a rokonszakmák képviselőivel, civil szervezetekkel egyéb szervezetekkel.

Kiskőrösön a Művelődési Központ szolgáltatja a hagyományos alapkínálatot anyagiak és érdeklődés függvényében, az egyházi kezdeményezések, civilek, magánakciók színesítik, gazdagítják, kiegészítik a kínálatot és ezek pozitívan hatnak a város életére.

A civil szervezetek közel 70%-a áll kapcsolatban a Művelődési Központtal. A kapcsolatnak leggyakoribb módja a terem+egyéb infrastruktúra biztosítása, szakmai segítség, pénzbeli támogatás, valamint a közművelődési szakemberek koordináló, mentoráló, szervező tevékenysége. 

Intézményünkben a rendezvények, a szolgáltatások, a klubok-körök és a hagyományőrző művészeti csoportok szinten maradtak sőt az érdeklődés nőtt is, az ismeretátadás kötöttebb formái (oktatásképzés, ismeretterjesztő előadások) iránt az érdeklődés viszont csökkent. A szórakoztató programok, fesztiválok sikeresek, az emberek szeretnek mulatni, együtt lenni, enni-inni. Az embereket a passzív időtöltés, az aktivitás, az alkotó részvétel nem kívánó programok jobban vonzzák, ezekkel könnyebben mozgósíthatóak, mint az öntevékeny, önmegvalósító, önkifejező, valamint mindenféle készséget fejlesztő programok.

A szakma szerint három nagyon fontos társadalmi jelenség, probléma van amire oda kell figyelni:

- Szegénység – kirekesztés – romaügy

- Az ifjúság

- a 60+ az idősek társadalmi esélyei

Ezekről a kérdésekről a Magyar Művelődési Intézet a szakmával szélesebb körű párbeszédet kezdeményez. Fontos ezeknek a témáknak a kibontása, a lehetséges és szükséges irányok, alternatívák keresése révén, helyi válaszok és megoldások keresésével.

Gondolkodni, a lehetséges megoldásokat mérlegelni, bármilyen dimenzióban érdemes, de cselekedni, egészen biztosan, hogy helyben kell elkezdeni. Ehhez a gondolkodásmód változáshoz fogunk mi is csatlakozni tevékenységünk eredményessége végett.

A Művelődési Központ tárgyi, fizikai adottságai, jelenlegi állapota:

Kiskőrös Város Önkormányzata két nyertes pályázatának (Közösségi terek felújítása + városközpont rekonstrukciója részeként) köszönhetően bekerültünk a művelődési házak új generációjaként a 21. századnak és az Európai Uniós elvárásoknak megfelelő felújított intézményei közé. Bevezetőmben a közművelődés magyarországi változásairól beszéltem, szakpolitikájának stratégiai pilléreiről, amelyek hozzájárultak hazánk sikeres európai kötődéséhez, valamint szorosan kapcsolódnak a Kormányprogram azon célkitűzéseihez, amely a feladatokat differenciált körben, az intézmények, a civil szervezetek és a személyes aktivitások szoros egységében kívánja megvalósítani. A művelődési házak új generációjára jellemzők közül az egyik legfontosabb a mi intézményünkben is megvalósult, a közösségi színtereket felújították és felszereléseink, eszközeink korszerűsítésében is jelentős előrelépés történt.

1973. január 1-én, Petőfi Sándor születésének 150. évfordulóján adták át a kétszintes 2.400 m²- es alapterületű intézményt. A művelődési házban elsősorban a város nagyrendezvényei, de számos kisrendezvény is helyet kapott.

Az elmúlt évtizedek alatt az épület minden helyisége elhasználódott, korszerűtlenné vált. Néhány évvel ezelőtt elkezdődött egy felújítási folyamat, melynek során felújították a földszinti mosdókat, a színházterem nézőterét és a színpadot is, korszerűbb, esztétikusabb és kényelmesebb lett a nézőtér mert átbetonozták az aljzatot, és így 14 sor helyett 12 tágasabb sor lett, igaz 33 ülőhellyel kevesebb, de komfortosabb, azaz 360 fő befogadására alkalmas jelenleg a színházterem. Új linóleum került az aljzatra, valamint a mennyezet újrafestése is megtörtént. A székek fa részei csiszolva és lakkozva lettek, valamint új kárpitot kaptak az ülőpárnák. A színházterem bejárataira is új függönyök kerültek. Kicserélték a színpad hátsó függönyeit és egy zsinórpadlás (díszlettartó) kerül felszerelésre.

A 2011-12 évben a színházteremben további felújítások történtek. Bővült a hangtechnika, új keverőpultot, mikrofonokat, hangfalakat szereltek fel és a mozigépházban kapott helyet a teljes fény és hangtechnika irányításának keverőpultjai. Kicserélték a 40 éves színpadi előfüggönyt és így a színpad és a színházteremben mindenhova új függönyök kerültek.

Felújították az emeleti aula feletti lapostetőt. Az emeleti aula mennyezetét és világítását, aljzatát teljesen kicserélték. A kamaraterem oldalfala ki lett bontva és egy nagyon esztétikus és praktikus mobilfalat helyeztek el, így az emeleti aula és a kamaraterem összenyitva is használható, kitágult a tér. A Petőfi Szülőház felé a térre egy nagy ablakot helyeztek el, amitől az emeleti aula kivilágosodott és ez rendkívül elegánssá változtatta.

Az emeleten az összes kisfoglalkoztató és folyosó linóleum cseréje megtörtént, leszedtek a lambériát és egy elegáns facsík került minden folyosóra. Felújították a színpad mögötti mosdókat, valamint a színházteremhez tartozó mosdókat is. Az emeleten minden nyílászáró cseréje megtörtént. Felújításra kerültek a lépcsők és a lépcsőkorlátok is. Megépült a lift, a színházterem is részben akadály mentesítve van. A földszinten kialakításra került egy akadálymentesített mosdó, valamint az emeleten és a földszinten a közösségi terek ajtócseréi is megtörténtek. A földszinti aula aljzatát felcsiszolták és a korábban ruhatárnak használt helyiség is felújításra került, a rács helyett kapott egy kulturált ajtót, így most már ezt a termet is lehet közösségi színtérnek használni rendezvényeken, fesztiválokon. A közeljövőben kicserélik az alsó szint nyílászáróit is.

A felújításokat követően a Művelődési Ház minden helységét kifestették. Megszépült megújult, esztétikus és korszerű lett intézményünk.

Megoldásra váró feladatok:

· színházterem szellőző-berendezésének szerelési munkálatainak befejezése

· fűtéskorszerűsítés

A korábbi közel 10 pontos megoldásra váró feladatok a felújításnak köszönhetően egészen minimálisra csökkentek, de mindez még nem jelentéktelen a ház működésre szempontjából, bízunk benne, hogy a közeljövőben még ezeket is sikerül megoldani.

Technikai fejlesztések:

Jelentős változások történtek a technikai fejlesztésekben is. 

A földszinti nagyterembe, amelynek a funkciója rendkívül sokoldalú, két igen praktikus és esztétikus mobilfalat építettek be. Így a nagy termet három kisteremmé tudjuk szétválasztani  Beépítették a hangfalakat, a projektort, így együtt is és külön-külön mindhárom terem hangosítható lett, valamint kábel tv és internet elérhetőség is biztosítva van.

Ez a helyiség használható konferenciateremként és a kiscsoportok foglalkoztató termeként is.

Az emeleti aula hangosítása is úgy lett megoldva, hogy a hangszórók be vannak építve a mennyezetbe így kulturált és esztétikus valamint praktikus lett az emeleti aula hangosítása is.

Működés feltételei, kapcsolataink:

Az intézmény munkarendje, nyitvatartása, a terem kiadás-bérlés rendje szabályozott.

Intézményünkben közel 20 kiscsoport klub, szakkör, civil szervezet tartja összejöveteleit számos kis és nagyrendezvényt bonyolítunk átlagos 12 órás nyitvatartással. Minden eseményt bejegyzünk a helyiségek használatával és a látogatók számával. A kiemelt városi nagyrendezvényeket intézkedési terv és koordinációs megbeszélés előzte meg, ahol a szervezésben közreműködő intézményekkel kicseréltük az információkat, pontosítottuk, egyeztettünk a sikeres lebonyolítás érdekében.

A kulturális tevékenységgel foglalkozó intézményekkel (VAMI, Városi Könyvtár, Petőfi Szülőház és Múzeum) jó kapcsolatban vagyunk, különböző rendezvényeket közösen szervezünk vagy kiegészítjük egymás programjait. ( Magyar Kultúra Napja, Augusztus 20,.október 6., október 23., kiállítások).

A város oktatási intézményei (óvodák, iskolák) számos rendezvényüket (óvodák táncos bemutatói, iskolai műsoros est, tanévnyitó, tanévzáró) tartják az épületben, amelyekhez helyet és jelentős segítséget biztosítunk.

 Rendszeresen részt veszünk országos értekezleteken, konferenciákon, jó kapcsolatban vagyunk a megyei, regionális és országos szakmai szervezetekkel.

A helyi közművelődési tevékenység
Látogatottság

A művelődési háznak eddig is, de ma különösen az a szerepe, hogy a lakosság széles részének nyújtsa egyrészt a kultúra, különösen a társas, közösségi művelődés, másrészt a kulturált társas együttlét lehetőségét.

A kulturális intézmények közül a művelődési házak látogatottsági gyakorisága a legkiegyenlítettebb az egyes társadalmi demográfiai szegmensekben. A művelődési ház látogatásának intenzitása leginkább a kultúra, műveltség értékétől, annak megítélésétől függ.

A művelődési ház sokféle eseménye, rendezvénye közül a műsoros estek, színházi előadások, a kiállítások valamint  a mulatságok, táncos estek a leglátogatottabbak. Ezekre a lakosság 20-30% jut el.

A művelődési ház más programjai, szolgáltatásai, (tanfolyamok, szakkörök, filmvetítések stb.) lényegesen kisebb közösséget vonzanak.

Városunkban a közművelődési tevékenység túlnyomó része az intézményünkben történik. A kétszintes épület kis és nagyobb termei, a színházterem lehetőséget biztosítanak egyszerre több program lebonyolításához. A gyermek és felnőtt színházi előadások, a tanfolyamok, a klubfoglalkozások, a civil szervezetek programjai, a művészeti csoportok, a város oktatási és kulturális intézményeinek rendezvényei mind itt kapnak helyet.

E sokrétű tevékenységből fakadóan a város és vonzáskörzete lakosságából beleszámítva a négy hónapos felújítási időszakot is – közel 80.000 ember fordult meg intézményünkben. Életkor szerint is széles a paletta, hiszen az óvodás korúaktól kezdve, a fiatalok, a középosztály és az idősek is a ház látogatói közé tartoznak, a lakosság a legkülönfélébb célokra, eseményekre veszi igénybe az intézményt, illetve annak rendezvényeit.

Közösségi színterek használata

     I.
Térítésmentes helyiség és technika használata, ügyintézés

(A csoportok vezetőit tiszteletdíj illeti meg.)

Csoport neve
Helyiség használat időpontja
Helyiség

1. Népdalkör
Vasárnap
15.00-17.00
fsz. 1-2-3    

2. Szivárvány néptánc 
Hétfő
16.00-22.00
próbaterem

3. Hétszínvirág néptánc
Hétfő
15.20-19.30
próbaterem

4. Hétszínvirág néptánc
Szerda
15.20-18.30
próbaterem

5. Mazsorett 
Hétfő
17.00-18.00                                    


Kedd
16.00-17.00
színpad   


Szerda
14.00-19.00 
vagy    


Csütörtök
16.00-17.00
em. aula 


Péntek
14.00-18.00              vagy Petőfi tér

Térítésmentes helyiség és technika használat, ügyintézés

1) Városi Fúvószenekar

egyeztetés szerint
2) Nyugdíjas Nótakör

csütörtök
16.00-18.00

em. 2. terem
3) Nyugdíjas klub

kedd

16.00-19.00

fsz. 1-2-3. terem
4) Cukorbetegek klubja

csütörtök
17.00-20.00

fsz. 1-2-3. terem
5) Vasutas cukor klub

szerda

16.00-18.00

fsz. 1-2-3. terem
6) Modern tánc


péntek

15.00-18.00

próbaterem
7) Fashion Dance

kedd,csütörtök 17.00-19.00

próbaterem
8) Német Kisebbség

egyeztetés szerint
9) Polgári Kör


szerda

19.00-21.00

fsz.1-2-3 terem
10) Egyéb civilszerveződések alkalmi időpont egyeztetés
11) Vállalkozók Klubja

időpont egyeztetéssel különböző helyszíneken
12) Dúdolgató


hétfő

10.30-


fsz. l.

13) Jóga klub


kedd

9.30-12.00

próbaterem

                                                           csütörtök           16.30-18.00              em. 2.terem   
A közösségi színterek használatának a rendje mutatja állandó csoportjaink idő és terembeosztását. Ezek  a csoportok ingyenesen használják a helyiségeket, a rendelkezésre álló technikát, valamint segítünk  az ügyintézésben, meghirdetjük rendezvényeiket a helyi médiában, plakátokon, szórólapokon.

A helyi kultúra közvetítését és fejlesztését szolgáló közművelődési gyakorlat rendkívül sokszínű és gazdag. Idetartoznak a városi rendezvények: Újévi koncert, óvodák, iskolák műsoros estjei, Idősek Napja, Városi Gyermekkarácsony, Nagymama bál, Petőfi Szilveszter, Jótékonysági estek..  Intézményünk ezek megszervezésében, koordinálásában és lebonyolításában közreműködik

.

A helyi kultúra közvetítését és fejlesztését szolgáló közművelődési gyakorlat rendkívül sokszínű és gazdag. Ide tartoznak a városi rendezvények, Újévi Koncert, óvodások, iskolák műsoros estjei, Idősek Napja, Városi Gyermekkarácsony, Nagymama bál, Petőfi Szilveszter, Jótékonysági estek. Ebben az évben két jelentős rendezvényünket kellett elhalasztani a felújítás miatt. A Nagymama Pótszilvesztert valamint a Sültkrumpli zmacskalóval c. szlovák baráti estet. Miután befejeződött a felújítás a két elmaradt rendezvényt összevontuk és helyette egy Anyák Napi rendezvényt tartottunk, ahol a nagymamákat és édesanyákat köszöntöttük. Meghívtuk a Kiskőrösi Szlovák Nemzetiségi Népdalkört, a Nyugdíjas Klubot, a Városi Cukorbetegek Klubját, a Vasutas Cukorbetegek Klubját. A meghívottak egymásnak adtak műsort majd a műsort követően sültkrumplit zmacskalóval megvendégeltünk mindenkit. Nótázással, tánccal zárult az este, nagyon családias, meghitt hangulat volt ami ismétlést kíván.

A helyi társadalom közösségi kultúrájának fejlesztését a helyi társadalmi összetartozást erősítik a civil szervezetek.

A Nyugdíjas Klubnak helyet biztosítunk, segítjük a munkájukat. Sokoldalúak, színesek a programjaik aktív a működésük. Van nótakörük, vetélkedőket, bálokat, ünnepi műsorokat szerveznek és mutatnak be, időnként kirándulásokat szerveznek. 

A házban működik kettő cukorbetegek klubja, akik havi rendszerességgel tartják összejöveteleiket. Gyakran ismeretterjesztő, egészségüket védő és betegségüket segítő előadásokat szerveznek. Saját szórakoztatásukra, bálokat, ünnepi műsorokat szerveznek időnkét uzsonnával és vacsorával egybekötve.

Heti egy alkalommal találkoznak a kismamák és a kisbabák a Dúdolgató klub keretein belül. Kellemes hangulatban tanulják az anyukák a dalokat, mondókákat, míg a babák jól érzik magukat a mászó szőnyegen és a teremben. A felújításkor kialakításra került egy akadálymentesített mosdó pelenkázóval, így a klub komfortja teljesebbé vált. A kismamák kezdeményezésére két alkalommal „Babaruha Börzét” szerveztünk nagy sikerrel, kívánságra folytatjuk. A fenti klub működésével elmondhatjuk, hogy látogatóink életkorát kibővítettük a kisbaba korcsoportra is.

Vállalkozói Klubunk ötödik éve működik. Szerveztünk ismeretterjesztő előadásokat, a vállalkozók bemutatták vállalkozásaikat, kirándulásokat szerveztünk. A Klubtagok kicserélik egymás között az információkat és szívesen vesznek részt az összejöveteleken.

Jó kezdeményezés volt az Adventi tér megszervezése a Művelődési Központ előtt, ahol a civil szervezetek közreműködtek, egy-egy faházba költözve be, feldíszítették, berendezkedtek, sütötték a gesztenyét és kolbászt, forralták a bort és az almalét, készítettek szendvicseket, pogácsát és sok egyéb finomságot. Karácsonyi jászol, és óriás karácsonyfa díszítette a teret, minden  este zenés műsor tette igazán hangulatossá, bensőségessé az adventi várakozást. Sokan látogattak ki a térre, hallgatták  a kellemes zenét, beszélgettek, barátkoztak, jól érezték magukat. Az idei évben az adventi koszorú gyertyáinak meggyújtásával december első vasárnapjától kezdve az egyházak bevonásával bővül az adventi rendezvény. A műsorok megtartásához ebben az évben színpad is lesz építve. 

A létkultúra közvetítését és fejlesztését szolgáló közművelődési gyakorlathoz tartoznak az ismeretterjesztő előadások, amelyeket több témában is szerveztünk. Csillagászati bemutató, kiállítás és előadás, történelmi előadások,úti élménybeszámolók, filmbemutatók, könyvbemutató, egészségügyi előadások, mezőgazdasági előadások.

Az ismeretterjesztő előadásaink, év eleji felújítást követően a következők voltak:

Ápr. 4.

 Klobusiczki György ea.



Címe: Drogok és hatásuk




Biztonságos közlekedés

Ápr. 12. 
Cukorbetegek életmódja a családban

Ápr. 12. 
Tavaszi „nagytakarítás” testben és lélekben



Interaktív előadás aktív dolgozóknak

Ápr. 17.
Varga Endre történész ea.

Ápr. 24.
Önkéntes Roadshow ea.



Nemzetközi önkéntes programok 



Érettségi vizsgához szükséges közösségi szolgálat

Ápr. 24.
Szent Ágota Gyermekvédelmi Szolgálat tájékoztatója a nevelőszülői hálózatról. 


Ápr. 25.
 Rideg László élménybeszámolója vetítés a magyar zarándokútról

Ápr. 27. 
Zsebi projekt záró-

Közlekedési ismeretek kicsiknek, gyermekprogramok, színházi előadás, rendőrség-mentősök munkáinak bemutatása.

Máj. 10.
Őszintén a koleszterinről

Máj. 22. 
Kor - Határtalanul c. kerekasztal beszélgetés 



Életvezetési, szín és öltözködési tanácsadás Endrei Judit vezetésével

Jún. 20. 
Cukorbetegek diétája



Dietelógus ea.

Jún. 23.
Magyar Gyógypedagógiai Egyesület Országos konferenciája

Szept. 4.
Az egészséges időskor

Szept. 7.
Mit tehetünk egészségünk megőrzéséért?

Szept. 28.
Az anyatej jelentősége és fontossága, védőnői szolgálat

Okt. 18.
A hangszerek világa - előadás gyermekeknek

Okt. 24.
Az Osztrák Alpok-Karintia életközelben

Nagy József és Boda Zsuzsa élménybeszámolója több előadásban gyerekeknek és felnőtteknek

Nov. 22.
A gyógyászati segédeszközökről

A Sorsok alapítvány szervezésében

Nov. 23.
Felettünk a csillagos ég, csillagászati kiállítás, előadás, csillagvizsgálattal

Nov. 28.
Tájékoztató az OKJ-s tanfolyamokról

A kreativitás és önkifejezés kultúrájának ápolását az intézményben az évtizedes múltra visszatekintő művészeti csoportok segítik. 

A Szlovák Nemzetiségi Népdalkör és Citerazenekar több mint 35 éve alakult, és az egyik legaktívabb csoportunk. Rendszeresen minden vasárnap délután gyakorolnak, minden helyi fesztiválon szerepelnek, ezen túl önálló műsoros esteket rendeznek, valamint az ország különböző településein és külföldön is fellépnek. Büszkén viselik csodálatos szlovák népviseletüket szerepeléseik alkalmával, kiemelkedő színfoltjai rendezvényinknek, több alkalommal szerepeltek országos tv csatornákon.

A Szivárvány Néptáncegyüttes hamarosan a 35 éves megalakulási évfordulóját ünnepelheti.

Intézményünkben a művelődési ház segítségével működik, itt tartja próbáit heti rendszerességgel. Hasonlóan a Népdalkörhöz helyi, országos és nemzetközi rendezvényeken nagyon gyakran szerepelnek, a Művelődési Központ folklór rendezvényeinek nélkülözhetetlen szereplői.

Második éve működik a kalocsai Hétszínvirág Művészeti Iskola tanrend szerinti néptánc oktatása több mint 50 gyerekkel. Biztatóan alakul a néptánc utánpótlás, ami hosszú évekig problémát jelentett városunkban. Az első évben 5-14 éves korig működtek a csoportok, az idei évben ez kibővül 14-18 éves korig. Az elmúlt időszakban már számos városi rendezvények (Szüreti Fesztivál megnyitó ünnepségén, Idősek Napján) szerepeltek nagy sikerrel. 

Intézményünk hét éve ad otthont és rendezi a Bács-Kiskun Megyei Ifjúsági Területi Néptánc válogató fesztivált és most először 2012-ben kiskőrösi csoport szerepelt és ezüst minősítést kapott, fiatal táncosaink méltón képviselték városunkat. Mindezeket látva bizakodhatunk, hogy jó irányba halad a néptánc utánpótlás intézményünkben.

Az ünnepi és egyetemes kultúra fejlesztését segítik a város kiemelt eseményei, a Szüreti Fesztivál, Petőfi Szilveszter, a Magyar Kultúra Napja, Városi Napok - Rétesfesztivál, a Megyei Ifjúsági Néptánc válogató fesztivál. Ezeken a rendezvényeken a nagyszámú helyi csoportokon túl hivatásos művészek és együttesek is fellépnek. Ezek a rendezvények a város és a kistérség kiemelt kulturális eseményei. Ide sorolhatjuk még a nemzeti ünnepek megemlékezéseit, műsorait (Márc. 15., aug. 20., Szent István Napja, Okt. 23.). 

Színházi előadásaink is ezt a területet gazdagítják.

Előadások gyermekeknek:
2012. január 27. 
A rendíthetetlen ólomkatona (TáncMese)
VSG Kamarabalett  előadásában
2012. február 23.
Téli tücsök  meséi (bábelőadás)
Ciróka Bábszínház
2012. február 24.
A dzsungel könyve (musical)
Bajai Musical Színház előadásában
2012. március 19.
A kis hableány (gyermekmusical)
Fogi Színház előadásában
2012. március 23.
Pöttyös Panni (zenés mesejáték)
a Szabad Ötletek Színháza előadásában
Gyermekszínházi előadássorozatunk a kisiskolásoknak bérlettel, az óvodásoknak részben bérlettel szerveztük meg.

A budapesti táncszínház a „Piroska és farkas”-t valamint „Jancsi és Juliskát” követően, a „Rendíthetetlen ólomkatonájában” sem kellett csalódnunk. Az előző évekhez hasonlóan képzett balett táncosokkal, klasszikus komolyzenei betétekkel, színekkel, fényekkel, színvonalas, hangulatos előadást láthattunk. A Ciróka Bábszínházhoz méltóan kiemelkedő előadást láthattak az ovisok a „Téli tücsök meséi” c. bábjáték megtekintésekor.

A bajai fiatalok előadásában a „Dzsungel Könyve” c. musicalt láthatták a kisiskolások. A sokszereplős, jó díszletes előadás sikert aratott, így folytatjuk az együttműködést, mert az idei évadban is szerződést kötöttünk egy újabb előadásra. 

A Nektár Színház „Diótörő” c. balett mesejátéka szintén remek előadás volt, újszerű technikát használtak, a háttért projektoros vetítéssel oldották meg, ami különösen hangulatossá tette a színpadi játékot.

Előadás felnőtteknek:

2012. november 20.
A szerelmes nagykövet (bohózat két részben)
A Fogi Színház előadásában

Rendező: Straub Dezső
Az elmúlt évben a felújítás miatt csak ezt az egy színházi előadást tudtuk megszervezni a felnőtteknek. 

A korábbi tapasztalatoknak megfelelően ez a darab is nagydíszletes, jó szereposztású, igazi vígjáték volt. 

Színházi kiajánlásunkat műsorfüzetünkben és plakátokon jelentetjük meg és eljuttatjuk az intézvényekhez, gazdasági egységekhez, a környező településekre, meghirdetjük a Kábel TV képújságján és a helyi újságokban is. Kiskőrös és környéke színházszerető lakossága megújult, elegáns környezetben élvezhette a színházi játékot és a színházi hangulatot a novemberi előadás alkalmával.

Kiállításaink:

Ápr. 27.


Közlekedj biztonságosan gyermekrajz kiállítás

Máj. 19-től - jún.18-ig 
Amator Artium azaz a „Művészetek szerelmese” 

XXI. Országos Képző- és Iparművészeti Tárlat megyei kiállítása

Aug. 31-től – Szept. 7-ig 
Csányi Ibolya Interieur és Design c. kiállítása

Okt. 24-25-26. 

Az Osztrák Alpok-Karintia életközelben

Boda Zsuzsa újságíró és Nagy József hegymászó túravezető fotóinak kiállítása

Nov. 9-19-ig


 „Az én családom”





„Asszony lesz a lányból”





„Katona voltam” c. gyűjteményes fotókiállítás

Nov. 23 – dec. 13-ig 

„Felettünk a csillagos ég” c. csillagászati kiállítás

Dec. 14 – dec. 23. 
Kőrös - Körül a Művészetért Egyesület gyűjteményes képzőművészeti kiállítása kiskőrösi alkotók műveiből

Az elmúlt év kiállítási profilja nagyon széleskörű volt, mint láthatjuk a felsorolásból Bács

Kiskun megye számos amatőr művészének képző és iparművészeti munkái, lakberendezési

kiállítás, Úti élmények fotói, a Szlovák Egyesület összegyűjtött régi fotóinak kiállítása,

csillagászati kiállítás, valamint, kiskőrösi alkotók képzőművészeti kiállítása.

A Városi Napokon a megújult Művelődési Központ méltó környezetet biztosított a Bács-Kiskun Megyei Közművelődési Intézet által meghirdetett amatőr és iparművészeti kiállításnak. Ezen alkalommal felavattuk az új kiállítási installációt, amit a felújítás során szereltek fel a kamaraterembe és az emeleti aulába. Színvonalas kiállítás megnyitó ünnepséget tartottunk Bács-Kiskun megye különböző településeiről meghirdetett vendégek jelenlétében.

Csányi Ibolya kiállítása exkluzív volt. Lakberendezési tárgyai, kisbútorai valamint a kiállítás színharmóniája csodálatosan használta a felújításkor kialakított fény és tér lehetőségeit.

„Az én családom” c. régi fotók gyűjteményes kiállítás anyagának összegyűjtésében nagyon sokan közreműködtek, legfőképpen a Kiskőrösi Szlovákok Egyesület tagjai.

A magántulajdonban lévő képeket eddig csak kevesen vagy senki sem láthatta és most ezek nyilvánosságot kaptak. Sok látogató volt, akik közül sokan találtak ismerősöket, rokonokat a képeken.

Nagyrendezvények:
A korábbiakhoz hasonlóan ebben az évben is két nagy fesztivál megszervezésében lebonyolításában, koordinálásában közreműködtünk és végeztük az operatív munkát.

A Városi Napok- Rétesfesztivál az idén két napos rendezvény volt. A rendezvénysátor a Művelődési Ház parkolójában több éve biztosítja a rendezvény látogatóinak, hogy vasárnap megtekinthetik a rétes készítés folyamatát, a tésztagyúrástól a nyújtás, töltés, sütés, kóstolásig. Az elkészített réteseket zsűri értékeli és többféle díjazással jutalmazza a rétes készítőket. Ebben az évben is volt elegendő, jó minőségű házi rétes amit meg lehetett vásárolni. Volt ételpavilon elegendő ülőhellyel.

Szombaton és vasárnap szerepelhettek a helyi csoportjaink Százszorszép Óvónői Bábcsoport, Szlovák Népdalkör, valamint a szomszéd települések népdalkörei, Szivárvány Néptánc együttes, helyi moderntánc csoportok) valamint különböző szórakoztató programok (Bikini koncert) biztosították a közönség számára a kikapcsolódást. 

Ebben az évben a Szüreti Fesztivál Petőfi téri arculata hasonló volt a tavalyihoz.

A borutca a tér másik felére került. A borutca faházaiban kiskőrösi és vidéki borászatok biztosították a finom borokat, valamint kiegészítésként gasztronómia is megjelent a borutcában, így (pl. sajt, sztrapacska, kenyérlángos stb.) a tér hangulatos volt ahol a vendégek jól érezhették magukat. 

A Szüreti Napok programja rendkívül sokszínű volt. Több kiállítás volt több helyszínen, (Karintia természetfotó, Madárkiállítás, Interieur és Design Csányi Iboly kiállítása, Kőrös- Körül a Művészetért Kiskőrösi alkotók kiállítása) szakmai programok, könnyűzenei programok (Szulák Andrea, Miller Zoltán, Kowalszky meg a Vega, Rúzsa Magdi élőkoncertek) veterán jármű felvonulás és kiállítás, kutyaszépségverseny, sütiparádé, Szüret szépe választás, Szüreti felvonulás, folklórműsorok stb.

Az önkormányzattal, a civil szervezetekkel együttműködve sikeres, jó hangulatú rendezvénysort tudtunk biztosítani a vendégeknek.

A Művelődési Házban több, évente ismétlődő nagyobb rendezvénye van városunknak:

Újévi Koncert, Iskolák, óvodák műsoros estjei, Kiskőrösi Szlovákok műsoros estje, Megyei Ifjúsági néptánc válogató fesztivál, Idősek Napja, Városi Gyermek Karácsony.

A közhasznú kulturális szolgáltatások fejlesztését szolgáló közművelődési gyakorlatot erősíti a színházi kiajánló kiadványunk, a különböző programok meghirdetései plakáton, szórólapon, képújságban, helyi újságokban, valamint a nyári táborok programjai is.

Ebben az évben szakmai és szabadidős táborokat hirdettünk meg a nyári szünetre. A meghirdetett táborok a következők voltak:

- Madárfigyelő tábor

- Hétszínvirág Néptánc tábor

- Angol tábor

- Szabadidő - Sport tábor, amelyet a Petőfi Szabadidő Sport Egyesülettel közösen szerveztünk. A táborba jelentkezett gyerekek életkora 5-9 éves, még óvodások is voltak. A tábor célja mozgásfejlesztés és sport, kerékpározás, úszás, foci és egyéb labdajátékok Pásztor Gyula szakmai vezetésével. A tábor jól összeállított programjával, megfelelő szakmai vezetéssel nagyon színvonalas, jó hangulatú volt, a gyerekek nagyon élvezték a hosszú közös kerékpározást, a mindennapi úszást, valamint a labda és egyéb játékokat.

Az együtt élő másságok kultúrája

Kiskőrösön a Szlovákok nemzetiségi hagyományok ápolása kiemelkedő jelentőségű. Ezt elsősorban a Kiskőrösi Szlovákok Egyesülete a Kiskőrösi Szlovák Nemzetiségi Népdalkör és Citerazenekar valamint a Szivárvány Néptáncegyüttes tevékenysége biztosítja. Ezek a csoportok több zenés-táncos estet szerveznek intézményünkben. Ebben az évben kiemelkedően színvonalas volt a Szlovák Egyesület 40 éves évfordulójára szervezett ünnepség. Műsort adtak a színházteremben, majd a „Mi családunk” c. kiállítás megnyitóját követően jó hangulatú, családias zenés-táncos estet tartottak vacsorával egybekötve.

A Német Kisebbségi Önkormányzat több alkalommal szervezett összejövetelt. Német kiejtési és szavalóversenyt tartanak évente, illetve alkalmanként itt tartják a Mikulásnapi ünnepséget is.

A Cigány Kisebbségi Önkormányzat ismeretterjesztő előadásokat szervez valamint egészségnapot és műsoros délutánt.

Feladatunk, hogy kínálatot biztosítsunk a helyi kulturális igények és szükségletek kielégítésére valamint befogadjuk a jó kezdeményezéseket és segítsük azokat.

Kiskőrös, 2012.november 28. 

                                                                                           Szabó Gyuláné                                                                            

                                                                                 Petőfi S. Művelődési Központ 

                                                                                               igazgatója

